මේ අතර ශ්‍රී ලංකා නිදහස් පක්ෂ තරුණ පෙරමුණ අද කැඳවා තිබූ මාධ්‍ය හමුවේදී එහි සභාපති හිටපු නියෝජ්‍ය අමාත්‍ය ශාන්ත බණ්ඩාර කියා සිටියේ මාළඹේ පෞද්ගලික වෛද්‍ය විද්‍යාලය සම්බන්ධයෙන් පවතින ගැටළුව විසඳීම සඳහා ඒකාබද්ධ වැඩපිළිවෙලක් කෙටි කාලයක් තුළ ක්‍රියාත්මක කරන බවයි.හෙට දිනයේදී ඒකාබද්ධ විපක්ෂයද මේ සම්බන්ධයෙන් මාළඹේ පෞද්ගලික වෛද්‍ය විද්‍යාලය සම්බන්ධයෙන් සාකච්ඡා කරන බවයි පාර්ලිමේන්තු මන්ත්‍රී බන්දුල ගුණවර්ධන කොළඹ අද පැවති මාධ්‍ය හමුවකදී මාධ්‍යවේදීන් නැගූ ප්‍රශ්නවලට පිළිතුරු ලබාදෙමින් සඳහන් කළේ.මේ අතර මාළඹේ පෞද්ගලික වෛද්‍ය විද්‍යාලය එහි නිර්මාතෘ නෙවිල් ප්‍රනාන්දුගේ ප්‍රධානත්වයෙන් අද මාධ්‍ය හමුවක් කැඳවා තිබූ අතර, එහිදී මාධ්‍යවේදීන් නැගූ ප්‍රශ්ණවලට ඔහු සහ එහි බාහිර දේශක මහාචාර්ය නෙවිල් පෙරේරා අදහස් පළ කළා.එහිදී ඔවුන් කියා සිටියේ වෛද්‍ය සභාව පිළිබඳව තමන්ට විශ්වාසයක් නොමැති බවයි.